# Case til ugeopgaven:

**Case 1:**

“Har du set, hvad der ligger af dig på Facebook?”

Ahmed have ingen anelse om, hvad hans ven mente med den kryptiske besked, så han skyndte sig ind på sit værelse, lukkede døren og tændte computeren. Det første, han så, da han loggede på det sociale medie, var et billede af ham selv. Frontalt fotograferet. Med blitz. Ahmed til fest i åbenstående skjorte og med underbukserne nede om anklerne. (...)

Billedet var taget til en fest et par dage forinden. En af de aftener, hvor alt bare udviklede sig hyggeligt, sjovt og rart blandt de otte unge, der spontant var blevet enige om at mødes og feste sammen. Ahmed var 17år, og festen var et af hans første med alkohol. De var ikke fulde, mest bare berusede af den glade stemning og Ahmed kan sagtens huske, at flere af festens deltagere på et tidspunkt begyndte at smide lidt af tøjet, bare fordi det føltes sjovt.

For Ahmed var det en del af legen, da en af fyrene kom bagfra og trak hans underbukser ned og han følte sig ikke blufærdig i de sekunder, hvor han stod med det hele blottet og skrålede med på musikken. At en af de andre tog et billede med sin telefon, ænsede han ikke.

**Obs: Denne case er en autentisk historie.**

* **Overvej og diskuter følgende:**
  + **Er det en uskyldig “prank” eller er det langt værre? Hvor går grænsen?**
  + **Forsøg at sætte jer i Ahmed´s sted? Hvordan tror I det vil føles at være ham?**
  + **Hvem bærer skylden?**
  + **Hvem bærer skammen?**

**Case 2:**

Lise har oplevet, at en nøgen-video af hende er blevet delt over tusind gange. Hun har måtte skifte skole flere gange, og er i dag i psykologbehandling og psykiatrisk behandling, hvor hun får hjælp til at tackle posttraumatisk stress, søvnforstyrrelser, selvmordstanker, flashbacks, grådlabilitet og angst. Hun tager medicin hver dag for at kunne holde livet ud.

“Mange dage er det for svært for mig at stå op og se mig selv i spejlet på grund af alt det, der er sket. Jeg kan ikke sidde i et rum, uden jeg er udstillet, fordi nogen har set mig nøgen uden mit samtykke. Det her har frataget mig retten til min krop. Jeg kan ikke bestemme, hvem der skal se mig uden tøj på. Det er ellers noget, man rigtig gerne vil have magt over.

**Obs: Denne case er en autentisk historie.**

* **Overvej og diskuter følgende:**
  + **Er det en uskyldig “prank” eller er det langt værre? Hvor går grænsen?**
  + **Forsøg at sætte jer i Lise´s sted? Hvordan tror I det vil føles at være hende?**
  + **Hvem bærer skylden?**
  + **Hvem bærer skammen?**

**Case 3:**

*Jeg er 17 år og bliver i oktober 2016 udsat for hævnporno af min ekskæreste, som på dette tidspunkt er 20 år'.* Simone fortæller videre, at han havde taget billedet af hende - mod hendes vilje - efter at de havde haft sex og sendt det til en gruppe venner på Snapchat. På det tidspunkt var de stadig kærester.

Da hun få dage efter slog op med ham – blandt andet på grund af episoden med billedet - valgte han samme dag at sende det til hendes forældre i en sms.

- Til min far vedlagde han en besked til billedet, hvor han skrev: 'Her er en anden side af din datter, som du måske ikke kendte til'.

- Så det har udelukkende været for at ydmyge mig og for at få hævn, fortæller Simone.

Det var hendes far, der, fuldstændig knust, måtte overbringe hende den ubehagelige nyhed.

- Han stortudede i telefonen. Jeg begyndte også at græde: Jeg sagde, at det ikke var meningen, de skulle modtage det billede, og at jeg ikke havde troet, han ville gøre det.

**Obs: Denne case er en autentisk historie.**

* **Overvej og diskuter følgende:**
  + **Er det en uskyldig “prank” eller er det langt værre? Hvor går grænsen?**
  + **Forsøg at sætte jer i Simone´s sted? Hvordan tror I det vil føles at være hende?**
  + **Hvem bærer skylden?**
  + **Hvem bærer skammen?**